CELEX: 32020D1541
Language: lt
Date: 1602547200000
Title: Politinio ir saugumo komiteto sprendimas (BUSP) 2020/1541 2020 m. spalio 13 d. dėl Europos Sąjungos policijos misijos Palestinos teritorijose (EUPOL COPPS) vadovo skyrimo (EUPOL COPPS/1/2020)

23.10.2020   
               
               
                  LT
               
               
                  Europos Sąjungos oficialusis leidinys
               
               
                  L 353/8
               
            
         POLITINIO IR SAUGUMO KOMITETO SPRENDIMAS (BUSP) 2020/1541
         2020 m. spalio 13 d.
         dėl Europos Sąjungos policijos misijos Palestinos teritorijose (EUPOL COPPS) vadovo skyrimo (EUPOL COPPS/1/2020)
         POLITINIS IR SAUGUMO KOMITETAS,
         atsižvelgdamas į Europos Sąjungos sutartį, ypač į jos 38 straipsnio trečią dalį,
         atsižvelgdamas į 2013 m. liepos 3 d. Tarybos sprendimą 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (1), ypač į jo 9 straipsnio 1 dalį,
         atsižvelgdamas į Sąjungos vyriausiojo įgaliotinio užsienio reikalams ir saugumo politikai pasiūlymą,
         kadangi:
         
                     (1)
                  
                  
                     pagal Sprendimo 2013/354/BUSP 9 straipsnio 1 dalį Politinis ir saugumo komitetas (PSK) yra įgaliotas pagal Sutarties 38 straipsnio trečią dalį priimti atitinkamus sprendimus Europos Sąjungos policijos misijos Palestinos teritorijose (EUPOL COPPS) politinės kontrolės vykdymo ir strateginio vadovavimo jai tikslu, be kita ko, sprendimą paskirti misijos vadovą;
                  
               
                     (2)
                  
                  
                     2017 m. rugsėjo 28 d. PSK priėmė Politinio ir saugumo komiteto sprendimą (BUSP) 2017/1802 (2), kuriuo EUPOL COPPS misijos vadovu nuo 2017 m. spalio 1 d. iki 2018 m. birželio 30 d. skiriamas Kauko AALTOMAA;
                  
               
                     (3)
                  
                  
                     EUPOL COPPS misijos vadovo Kauko AALTOMAA įgaliojimų terminas buvo reguliariai pratęsiamas, paskutinį kartą – pratęstas iki 2020 m. rugsėjo 30 d. Tarybos sprendimu (BUSP) 2020/902 (3), kuriuo taip pat iš dalies pakeistas Sprendimas 2013/354/BUSP ir EUPOL COPPS vykdymo laikotarpis pratęstas iki 2021 m. birželio 30 d.;
                  
               
                     (4)
                  
                  
                     2020 m. spalio 7 d. Sąjungos vyriausiasis įgaliotinis užsienio reikalams ir saugumo politikai pasiūlė EUPOL COPPS misijos vadovu skirti Nataliya APOSTOLOVA,
                  
               PRIĖMĖ ŠĮ SPRENDIMĄ:
         
            1 straipsnis
            Europos Sąjungos policijos misijos Palestinos teritorijose (EUPOL COPPS) vadove nuo 2020 m. lapkričio 15 d. iki 2021 m. birželio 30 d. skiriama Nataliya APOSTOLOVA.
         
         
            2 straipsnis
            Šis sprendimas įsigalioja jo priėmimo dieną.
            Jis taikomas nuo 2020 m. lapkričio 15 d.
         
         
            Priimta Briuselyje 2020 m. spalio 13 d.
            
               
                  Politinio ir saugumo komiteto vardu
               
               
                  Pirmininkė
               
               S. FROM-EMMESBERGER
            
         
         
            (1)  OL L 185, 2013 7 4, p. 12.
         
            (2)  2017 m. rugsėjo 28 d. Politinio ir saugumo komiteto sprendimas (BUSP) 2017/1802 dėl Europos Sąjungos policijos misijos Palestinos teritorijose (EUPOL COPPS) vadovo skyrimo (EUPOL COPPS/1/2017) (OL L 259, 2017 10 7, p. 20).
         
            (3)  2020 m. birželio 29 d. Tarybos sprendimas (BUSP) 2020/902, kuriuo iš dalies keičiamas Sprendimas 2013/354/BUSP dėl Europos Sąjungos policijos misijos Palestinos teritorijose (EUPOL COPPS) (OL L 207, 2020 6 30, p. 30).